# Anna Pagans i Gruartmoner

### De Viquipèdia

Anna Pagans i Gruartmoner, actual alcaldessa de Girona

Anna Pagans i Gruartmoner, política, actual alcaldessa de la ciutat de Girona.

Descendent d'una nissaga de burgesia tèxtil gironina, Anna Pagans i Gruartmoner esdevingué la successora de Joaquim Nadal i Farreras a l'Ajuntament de Girona en dimitir aquest al 2002, després de 23 anys de mandat ininterromput d'ençà el 1979 al capdavant del consistori gironí.

Pagans es presentà a les eleccions municipals del 2003 com a cap de llista del PSC-PSOE. Pagans aconseguí de revalidar l'alcaldia per al PSC-PSOE en l'etapa anomenada postnadalista, per bé que el seu partit perdé la majoria absoluta a l'ajuntament i hagué de pactar amb d'altres forces d'esquerres, com ICV i ERC, que signaren un pacte de govern pel qual es formava un govern tripartit municipal a l'Ajuntament de Girona. Hom remarca que ERC entrà un any més tard al pacte de govern, per tal com d'altres pactes postelectorals a la Diputació de Girona amb CiU impediren la seva entrada al pacte d'esquerres a l'ajuntament. Pagans és encara actualment l'alcaldessa de Girona i la seva gestió s'assenta sobre el pacte esmentat.
Algunes de les polítiques rellevants impulsades sota el seu mandat, són la Participança –concepció encunyada per Francesc Ferrer i Gironès (cap de llista a les eleccions municipals per ERC i tinent d'alcalde de l'ajuntament fins a la seva mort al 2006)–, la recollida selectiva de residus, l'arribada del Tren de Gran Velocitat subterrani a la ciutat i l'estudi per a la implantació de nous mitjans de transport urbans.

## [edita] Enllaços externs d'interès

- Ajuntament de Girona

Precedit per: Joaquim Nadal i Farreras | Alcalde de Girona 2002 - actualitat | Succeït per: continua en el càrrec

| Aquest article sobre Girona és un esborrany i possiblement li calgui una expansió substancial o una bona reestructuració del seu contingut. Per això, podeu ajudar la Viquipèdia expandint-lo i millorant la seva qualitat traduint d'altres Viquipèdies, posant textos amb el permís de l'autor o extraient-ne informació.

Obtingut de "http://ca.wikipedia.org../../../a/n/n/Anna_Pagans_i_Gruartmoner_f445.html"

Categories: Esborranys de Girona | Alcaldes de Girona | Socialistes catalans | PSC | Gironins

##### Views

- Article
- Discussió
- Revisió actual

##### Cerca